Tallinna Juudi Kool
Tallinna Juudi Kool on vene ja eesti õppekeelega munitsipaalgümnaasium Tallinnas Kesklinna linnaosas. Kooli aadress on Karu 16. Tallinna Juudi Kool avati 1. septembril 1990 Juudi Põhikoolina. 1991. aastast kannab nimetust Tallinna Juudi Kool. 2009. aasta seisuga oli koolis 250 õpilast ja 33 õpetajat. Kool loeb oma eelkäijaks aastatel 1923–1940 tegutsenud Tallinna Juudi Eraühisgümnaasiumi.